Joju George ജോജു വിവാദം ഒത്തുതീര്പ്പിലേക്ക്, പ്രശ്നം രമ്യമായി തീരുമെന്നാണ് പ്രതീക്ഷയെന്ന ഡിസിസി പ്രസിഡന്റ് കൊച്ചി: നടന് ജോജു ജോര്ജിന്റെ Joju George വാഹനം തകര്ത്ത് ആക്രമിക്കാന് ശ്രമിച്ചെന്ന കേസില് ഒത്തുതീര്പ്പ് നീക്കവുമായി കോണ്ഗ്രസ് congress. കേസില് അന്വേഷണം മുറുകി നേതാക്കള് അറസ്റ്റിലാകുമെന്ന ഘട്ടമെത്തിയപ്പോഴാണ് സമവായ നീക്കം. ഇരുവിഭാഗവും തെറ്റ് സമ്മതിച്ചെന്നും കേസ് തീര്ക്കാന് ചര്ച്ചകള് നടക്കുന്നതായും എറണാകുളം ഡിസിസി പ്രസിഡന്റ് മുഹമ്മദ് ഷിയാസ് അറിയിച്ചു. പ്രശ്നം രമ്യമായി തീരുമെന്നാണ് പ്രതീക്ഷയെന്നും ഷിയാസ് പറഞ്ഞു. പെട്ടെന്നുള്ള പ്രകോപനത്തിന്റെ പേരിലുണ്ടായ തര്ക്കത്തിലെ കേസ് തുടരാന് ജോജുവും താല്പ്പര്യം പ്രകടിപ്പിക്കുന്നില്ല. ജോജുവിന്റെ സുഹൃത്തുക്കളും കോണ്ഗ്രസ് നേതാക്കളും പ്രശ്ന പരിഹാരത്തിനായി ചര്ച്ചകള് നടത്തിക്കഴിഞ്ഞു. അതേസമയം ഹൈവേ ഉപരോധ പ്രതിഷേധത്തിനിടെ വൈറ്റിലയില് ജനങ്ങള്ക്കുണ്ടായ ബുദ്ധിമുട്ടില് യൂത്ത് കോണ്ഗ്രസ് ഖേദം പ്രകടിപ്പിച്ചു. കേന്ദ്രം എക്സൈസ് തീരുവ കുറച്ച സാഹചര്യത്തില് ഇന്ധന വില കുറഞ്ഞതോടെ വൈറ്റിലയില് യൂത്ത് കോണ്ഗ്രസ് മധുരം വിതരണം നടത്തിയിരുന്നു. ഇതിനിടെയാണ് വൈറ്റിലയില് ജനങ്ങള്ക്കുണ്ടായ ബുദ്ധിമുട്ടില് നേതാക്കള് ഖേദപ്രകടനം നടത്തിയത്. കഴിഞ്ഞ ദിവസം പ്രതിഷേധ സമരവും സംഘര്ഷങ്ങളും നടന്നയിടത്താണ് പ്രവര്ത്തകരെത്തി മധുരം വിതരണം ചെയ്തത്. വഴിയാത്രക്കാര്ക്കും വാഹന യാത്രക്കാര്ക്കും ലഡു വിതരണം ചെയ്തു. പെട്രോളിന്റെയും ഡീസലിന്റെയും എക്സൈസ് തീരുവ കുറച്ച കേന്ദ്ര സര്ക്കാരിന്റെ നടപടി ഇന്ധന വിലയ്ക്ക് എതിരായ സമരങ്ങളുടെ പരിണിത ഫലമാണെന്നും നേതാക്കള് പറഞ്ഞു. സംസ്ഥാന സര്ക്കാരും നികുതി കുറക്കാന് തയ്യാറാകണം. അതല്ലെങ്കില് തെരുവില് പ്രതിഷേധം നേരിടേണ്ടി വരുമെന്നും യൂത്ത് കോണ്ഗ്രസ് പ്രതിനിധികള് കൂട്ടിച്ചേര്ത്തു. ഇന്ധന വിലകുറച്ചതില് ആഹ്ലാദം പ്രകടിപ്പിച്ച് വൈറ്റിലക്ക് പുറമേ കോട്ടയത്തും യൂത്ത് കോണ്ഗ്രസ് മധുര വിതരണം ചെയ്തു. ഗാന്ധി സ്ക്വയറില് വാഹന യാത്രക്കാര്ക്കും വഴി യാത്രക്കാര്ക്കും മിഠായിയും ലഡുവും വിതരണം ചെയ്തു. യൂത്ത് കോണ്ഗ്രസിന്റെ സമര വിജയമെന്ന് അവകാശപ്പെട്ടായിരുന്നു പരിപാടി. ദീപാവലി തലേന്ന് ഉണ്ടായത് തിന്മയുടെ മേല് നന്മയുടെ വിജയമെന്ന് യൂത്ത് കോണ്ഗ്രസ് നേതാക്കള് പറഞ്ഞു. സംസ്ഥാന സര്ക്കാര് നികുതി കുറച്ചില്ലെങ്കില് ശക്തമായ പ്രതിഷേധ പരിപാടികള് നടത്തുമെന്ന് യൂത്ത് കോണ്ഗ്രസ് പ്രഖ്യാപിച്ചു. അതേസമയം നടന് ജോജുവിന്റെ വാഹനം തകര്ത്ത കേസിലെ പ്രതികള്ക്കായി തെരച്ചില് തുടരുകയാണ്. കേസിലെ ഒരു പ്രതിയെ മാത്രമാണ് ഇതുവരെ പൊലീസിന് പിടികൂടാന് കഴിഞ്ഞിട്ടുള്ളത്. മറ്റുള്ളവര് രണ്ട് ദിവസമായി വീട്ടില് നിന്ന് മാറി നില്ക്കുകയാണ്. ഇവരുടെ മൊബൈല് ടവര് കേന്ദ്രീകരിച്ചാണ് പൊലീസ് അന്വേഷണം നടത്തുന്നത്. മുന് മേയര് ടോണി ചമ്മണി ഉള്പ്പെടെയുള്ള ഏഴ് പേരെയാണ് ഇനി പിടികൂടാനുള്ളത്. വൈറ്റിലയിലെ ഹൈവേ ഉപരോധത്തിനിടെയുണ്ടായ സംഭവ വികാസങ്ങളില് നിലവില് രണ്ട് കേസുകളാണ് പൊലീസ് രജിസ്റ്റര് ചെയ്തിരിക്കുന്നത്. വാഹനം തല്ലിതകര്ത്ത് ആക്രമിക്കാന് ശ്രമിച്ചെന്ന ജോജുവിന്റെ പരാതിയില് എട്ട് പേര്ക്കെതിരെയും വഴി തടയല് സമരവുമായി ബന്ധപ്പെട്ട് 30 പേര്ക്കെതിരെയുമാണ് ജാമ്യമില്ലാ വകുപ്പനുസരിച്ച് കേസെടുത്തിരിക്കുന്നത്. വഴിതടയല് സമരത്തിനെതിരായ കേസില് ഡിസിസി പ്രസിഡന്റ് മുഹമ്മദ് ഷിയാസാണ് ഒന്നാം പ്രതി. രണ്ടാം പ്രതി വി ജെ പൗലോസ്, മൂന്നാംപ്രതി കൊടിക്കുന്നില് സുരേഷാണ്. Joju Georgeസംഭവസമയത്ത് ജോജു മാസ്ക് വച്ചില്ല പരാതിയുമായി യൂത്ത് കോണ്ഗ്രസ്, വാഹനം തകര്ത്തതില് അന്വേഷണം തുടരുന്നു മൈക്ക് ഉപയോഗിക്കാനും അഞ്ച് മിനിറ്റില് കൂടുതല് റോഡ് ഉപരോധിക്കാനും പൊലീസ് അനുമതി നല്കിയിരുന്നില്ല. ജോജുവിനെതിരായ മഹിളാ കോണ്ഗ്രസ് പ്രവര്ത്തകരുടെ പരാതിയില് കേസെടുക്കാന് കൂടുതല് അന്വേഷണം വേണമെന്നും പൊലീസ് അറിയിച്ചു. ഇന്ധനവില വര്ദ്ധനയ്ക്കെതിരെ കോണ്ഗ്രസ് നടത്തിയ സമരമാണ് ഒടുവില് നാടകീയ രംഗങ്ങളില് കലാശിച്ചത്. വണ്ടി ട്രാഫിക് ബ്ലോക്കില് കുടുങ്ങി ഏറെ നേരമായതോടെ നടന് ജോജു ജോര്ജ് ഇറങ്ങി വരികയായിരുന്നു. തുടര്മ വഴി തടഞ്ഞുള്ള സമരത്തിനെതിരെ അദ്ദേഹം പ്രതിഷേധം ഉന്നയിച്ചു. Fuel Price Cut ഇന്ധന വില: വൈറ്റില സമരത്തില് ജനങ്ങള്ക്കുണ്ടായ ബുദ്ധിമുട്ടില് ഖേദിക്കുന്നതായി യൂത്ത് കോണ്ഗ്രസ്